Arnaud Bonatti
arnaud.bonatti@gmail.com 2020

Creative Commons Compartir Igual 3.0

Joan Duran
jodufi@gmail.com 2007, 2008
Miquel-Àngel Burgos i Fradeja
miquel.angel.burgos@gmail.com 2020

# Alternar qui comença

Si jugueu diverses partides seguides contra l'ordinador, el Reversi us permet alternar automàticament qui comença la partida següent.

Quan es configura una nova partida, doneu una ullada al primer botó amb una fletxa cap avall, l'etiqueta del qual hauria de ser Color: negre, Color: blanc o Dos jugadors. En el darrer cas, el Reversi està configurat per a iniciar una partida de dos jugadors; si és així, configureu primer una partida contra l'ordinador.

Premeu el botó. En el menú que apareix, hi ha una opció anomenada Alterna qui comença.

Si l'opció Alterna qui comença està inhabilitada, cada partida nova la començarà el mateix jugador: vós si l'etiqueta del botó és Color: negre o l'ordinador si l'etiqueta és Color: blanc. Per a canviar qui comença, vegeu com configurar una partida contra l'ordinador.

Si l'opció Alterna qui comença està habilitada, es canviarà automàticament el jugador que començarà cada partida nova. Així doncs, si heu començat una partida, la propera vegada que configureu una partida nova, l'etiqueta del botó serà Color: blanc i la partida la començarà l'ordinador.

Per a habilitar o inhabilitar l'opció, seleccioneu o desseleccioneu Alterna qui comença.

Aquesta opció està activa per defecte.